Մեկնարկի դուրս եկող հայկական 4 ակումբներից «Ալաշկերտին» է բաժին հասել ամենադժվարին ու ամենատիտղոսակիր մրցակիցը: Այս տարի հիմնադրման 130-ամյակը նշող «Սելթիկը» Շոտլանդիայի ամենահեղինակավոր ակումբներից մեկն է, որը 49 անգամ արժանացել է երկրի չեմպիոնի տիտղոսին, ռեկորդային՝ 38 անգամ նվաճել է երկրի գավաթը, 18 անգամ էլ դարձել է շոտլանդական լիգայի գավաթակիր: Ընդ որում «Սելթիկը» վերջին 7 տարիների Շոտլանդիայի անփոփոխ չեմպիոնն է: